23.05.2024

**Comunicat de presă**

**Rezultatele Campaniei Naționale pentru verificarea modului în care sunt respectate prevederile legale privind încheierea şi executarea contractelor individuale de muncă, precum și prevederile legale privind cerințele minime de securitate si sănătate în muncă de către angajatorii care desfășoară activitatea în centre comerciale în domeniile: “Cultivarea plantelor pentru înmulțire(inclusiv cultivarea plantelor ornamentale, flori, etc.)“ – cod CAEN 0130; “Activități de pompe funebre și similare“ – cod CAEN 9603 ; “ Comerț cu ridicata al florilor, plantelor și semințelor, comerț cu amănuntul al animalelor de companie și a hranei pentru acestea, în magazine specializate“ – cod CAEN 4776; “ Comerț cu ridicata al florilor și plantelor“ – cod CAEN 4622**

În perioada 14 - 17 mai 2024 Inspecția Muncii, prin inspectoratele teritoriale de muncă a desfășurat Campania Națională pentru verificarea modului în care sunt respectate prevederile legale privind încheierea şi executarea contractelor individuale de muncă, precum și prevederile legale privind cerințele minime de securitate si sănătate în muncă de către angajatorii care desfășoară activitatea domeniile mai sus menționate.

Rezultatele acestei campanii **la nivelul județului Galați** sunt următoarele:

1. În domeniul ***relații de muncă***:

În urma celor 26 de controale efectuate inspectorii de muncă au aplicat 8 sancțiuni contravenționale din care 3 amenzi în valoare totală de 3.300 lei și 5 avertismente pentru nerespectarea prevederilor privind timpul de muncă și a altor prevederi legale.

Cele mai frecvente deficiențe constatate în domeniul relațiilor de muncă au fost:

* Lipsa evidenței orelor de muncă prestate zilnic de către salariați și neconsemnarea orele de început și de sfârșit ale programului de lucru în documentele de evidență a muncii prestate zilnic de un salariat în folosul angajatorului controlat;
* Neeliberarea de către angajator a adeverinței de vechime și a extrasului din Registrul General de Evidență a Salariaților, la încetarea contractului individual de muncă a lucrătorului.

Au fost dispuse 26 de măsuri pentru remedierea neconformităților constatate.

1. În domeniul ***securității și sănătății în muncă***:

În urma celor 11 controale efectuate inspectorii de muncă au aplicat unui număr de 13 de sancțiuni contravenționale din care 11 avertismente și 2 amenzi în valoare totală de 11.500 lei.

Au fost dispuse 13 măsuri remedierea neconformităților constatate.

Cele mai frecvente deficiențe constatate în domeniul securității și sănătății în muncă au fost:

* Lipsă organizare/organizare necorespunzătoare a activității de prevenire și protecție;
* Instruire deficitară din punct de vedere al securității și sănătății în muncă;
* Neefectuarea examenului medical periodic.

În controalele efectuate s-a urmărit conştientizarea angajatorilor şi a lucrătorilor asupra importanţei şi necesităţii respectării legislaţiei în domeniile relațiilor de muncă și al securității și sănătății în muncă.

***Inspector Șef***

***Bogdan - Marius TRANDAFIR***

***Compartiment Comunicare și Relații cu Publicul***

***Carmen Păunica Corodeanu - inspector***